Concret, bărbatul în vârstă de 39 de ani din Botoșani avea pregătită o întâlnire, care ar fi sperat să aibă un final fericit, la propriu. Doar că, stresat peste măsură, bărbatul și-a făcut curaj cu mai multe pahare de alcool. Nimic problematic până acum, însă tânărul a apelat și la două pastile menite să-i mențină libidoul ridicat.
Combinația s-a dovedit a fi problematică, pentru că bărbatul a început să acuze palpitații cardiace și o stare de sufocare. S-a prezentat de urgență la sediul UPU din Botoșani, unde medicii nu au înțeles din prima ce s-a întâmplat. Aceștia spun că bărbatul era clar sub influența băuturilor alcoolice și, totodată, extrem de agitat.
Conform Monitorul de Botoșani, craiul le-a povestit medicilor că a consumat alcool, însă a luat și două pastile destinate creșterii potenței sexuale. În aceste condiții, pulsul său era exagerat de ridicat, de aici și starea de agitare. Pentru stabilizare, medicii de la UPU au decis să-l transfere pe acesta la Psihiatrie, unde a primit mai multe perfuzii.
"Pacientul a ajuns în serviciul UPU cu tulburare de comportament. A fost evaluat neurologic şi cardiologic şi ulterior dirijat către Secţia de Psihiatrie", au transmis reprezentanții UPU-SMURD. Bărbatul a fost externat a doua zi, după ce medicii s-au asigurat că individul este în afara oricărui pericol.
În urmă cu mai mulți ani, un bărbat în vârstă de 78 de ani din Suceava a urmat același scenariu: și-a făcut curaj cu mai multe pahare de alcool, după care a înghițit fără să stea pe gânduri nu mai puțin de 10 pastile Viagra. Din păcate această doză s-a dovedit a fi fatală pentru pensionar, care a ajuns în stare gravă la spital.
Înainte de a muri, bărbatul le-a mărturisit medicilor că a luat 10 pastile de Viagra pentru a fi sigur că își poate satisface soția, însă nu s-a gândit niciodată că ar putea moară din asta. Un caz la fel de bizar a fost înregistrat anul trecut în India, acolo unde un bărbat a luat timp de mai multe zile Viagra, însă mult peste doza admisă.
În consecință, deși nu a murit, s-a ales cu priapism, o condiție medicală care implică o erecție eternă. Presa din India spune că individul, proaspăt căsătorit, ar fi dorit să-și impresioneze soția cu orice preț. A ajuns internat în Prayagraj din Uttar Pradesh, după supradoza de Viagra.
Din păcate, deși medicii l-au operat, bărbatul s-ar putea să sufere toată viața de priapism. Indianul spune ca început să ia Viagra la sfatul prietenilor săi. Cu toate acestea, a decis să consume de 4 ori decât cantitatea recomandată, ceea ce a dus la o supradoză și la spitalizare ulterioară.
S-a prezentat la medici după 20 de zile de erecție continuă și a fost dus imediat pe masa de operație. Potrivit medicilor, deși bărbatul poate avea copii, tensiunea din părțile sale intime nu va fi diminuată niciodată. Acesta va trebui să poarte pentru totdeauna o cârpă strânsă pentru a ascunde "umflătura", conform medicilor.